שושיק שני

שושיק (שושנה) שני-לביא (במקור: שפרונג; נולדה ב-2 במרץ 1935 בתל אביב) היא שחקנית, זמרת וקומיקאית ישראלית. נולדה בשם שושנה שפרונג בתל אביב. בילדותה גילתה כישרון לריקוד וכישרון מוזיקלי, ואף הקליטה תסכיתי רדיו רבים. בגיל 14 הופיעה לראשונה במחזה "חייט כי ימלוך" בתיאטרון הילדים "במתנו" שהוצג במשך שנתיים. לאחר מכן למדה משחק באולפן שפתח התיאטרון הקאמרי, ובתור נערה כבר הופיעה על במת התיאטרון. לאחר מכן התגייסה, והצטרפה ללהקת הנח"ל, לאחר שחרורה שבה אל התיאטרון הקאמרי. במסגרת התיאטרון הקאמרי שיחקה למעלה משלושה עשורים בהצגות רבות, ביניהן "הנפש הטובה מסצ'ואן", "הוא הלך בשדות", "לעולם אין לדעת", "אלוף הבונים" ומחזות נוספים. אחת ההצגות הבולטות ביותר בכיכובה הייתה המחזמר לילדים "עוץ לי גוץ לי" שכתב אברהם שלונסקי ושביים יוסי יזרעאלי. המחזמר היה הצלחת ענק שהקרינה על שני, ששיחקה את בת הטוחן. בשנת 1970 שיחקה את איבון במחזה "הנסיכה איבון" בבימויו של יוסף מילוא. שני נישאה ב-1957 לזמר אריק לביא, שהתה עמו ארבע שנים בניו יורק ולמדה שם משחק אצל אוטה האגן. לאחר שובם לישראל ב-1963 העלתה עמו תוכנית בידור מצליחה על חיי זוג נשוי בשם "הוא והיא" שכתב אפרים קישון. היא העלתה עם לביא ערב משירי ברטולט ברכט והקליטה את תקליטי הילדים "טפשוני רוני", "שושיק שני שרה ומספרת: יעל מטיילת", "סיפורים שענת אוהבת במיוחד" ו"החתול שמיל". חלק מהשירים בתקליטים אלו, כמו "מיכאל" (מילים: מרים ילן-שטקליס / לחן: נעמי שמר) ו"מה עושים העצים" (מילים: ע. הלל / לחן: נעמי שמר) התפרסמו מאוד והפכו אותה לזמרת ידועה לילדים. לאחר שהייה בארצות הברית בתחילת שנות השבעים, שם הופיעה עם לביא במחזמר "לחיות עוד קיץ ולעבור עוד חורף", השתתפה יחד עמו בהצגה "הו, הו יוליה" בתיאטרון הבימה מאת אפרים קישון, סאטירה שהתבססה על סיפור המחזה רומיאו ויוליה. עם תוכנית זו הופיעו בארץ וגם בכל רחבי גרמניה. ב-1971 השתתפה בסדרת הטלוויזיה "חדווה ושלומיק". בקולנוע הופיעה בסרטים רבים, ביניהם: "חור בלבנה" של אורי זוהר (1965), "עליזה מזרחי" (1967), "לופו" (1970), "מבצע יונתן" (1977), "סוסעץ" (1978), "השועל בלול התרנגולות" של אפרים קישון (1978), "שגעון של אבא" (1981), "המובטל בטיטו" של זאב רווח (1987), "לצוד פילים" של רשף לוי (2013), "הבן של אלוהים" של גיא נתיב וארז תדמור (2014) ו"היורד למעלה" (2015). ב-1981 השתתפה שני בשירוויזיון עם השיר "אושתי הבובה" שזכה במקום השמיני. החל משנות התשעים החלה ללמד משחק ולעסוק בהדרכת דיבור כמורה להיגוי בבית הספר בית צבי ובמוסדות נוספים. במקביל, עסקה בהנחיית סדנאות תיאטרון במסגרות קהילתיות, כגון בית הכלא נווה תרצה. שני דיבבה את דמותה של המלכה הרעה בסרט הראשון של דיסני: "שלגיה ושבעת הגמדים", וכן דיבבה את דמותה של הקסה מכשפת הים בסדרה המצוירת "בת הים הקטנה". ב-1995 השתתפה שני בקלטת הילדים "דגדוגים" בתפקיד הסבתא של אפרים שכתבה דתיה בן דור, וביים אריה בן ציון. ב-2013 השתתפה בתפקידים קטנים בסרטים "הבן של אלוהים" ו"לצוד פילים". ב-2015 גילמה את הניה בודנהיימר בסדרה "שנות ה-80" של הזכיינית רשת. באותה שנה גילמה את חביבה הפרטיזנית בסדרה "בנות הזהב" בערוץ 10. ב-2018 גילמה את דרורה שר-שלום בסדרה "סטוקהולם" בערוץ כאן 11. בשנת 2020 שיחקה בסדרה "אבא מטפלת". בשנת 2022 שיחקה בסדרה "שנות הירח" ב-HOT 3. לשני שתי בנות: נועה לביא, שחקנית בעברה וכיום מרצה בכירה לסוציולוגיה, וחוקרת טלוויזיה במכללה האקדמית תל אביב-יפו; ויעל לביא, שעוסקת בעיתונות, בימוי ודוקומנטציה. בשנת 2017 ביימה יעל לביא, סרט תיעודי על חייו של אביה בשם "למה לא אמרת לי?". שני תופסת בסרט מקום נכבד גם היא. 2022 – אות יקירת העיר תל אביב שושיק שני, שושיק שני ואריק לביא, אני אשיר לך, הוצאת הקיבוץ המאוחד, 2012 (מצורף תקליטור של שירי אריק לביא). שושיק שני, ברשת החברתית פייסבוק שושיק שני, במיזם "אישים" לתיעוד היצירה הישראלית שושיק שני, במסד הנתונים הקולנועיים IMDb (באנגלית) שושיק שני, באתר "אידיבי", מאגר הידע העברי לקולנוע ישראלי ועולמי שושיק שני, באתר ספר הקולנוע הישראלי שושיק שני, באתר AllMovie (באנגלית) שושיק שני, במסד הנתונים הקולנועיים KinoPoisk (ברוסית) שושיק שני, באתר MusicBrainz (באנגלית) שושיק שני, באתר Discogs (באנגלית) שושיק שני, דף שער בספרייה הלאומית שושיק שני, באתר MOOMA (בארכיון האינטרנט) שושיק שני, בארכיון הבימה שושיק שני, באתר ארכיון הסרטים הישראלי בסינמטק ירושלים אוסף שושק שני ואריק לביא מתוך האוספים הדיגיטליים של ספריית יונס וסוראיה נזריאן, אוניברסיטת חיפה ארכיון שושיק שני ואריק לביא - מבחר מייצג, בספרייה הלאומית מידע על שושיק שני בקטלוג הספרייה הלאומית שושיק שני בציפורי לילה מתגעגעות (פודקאסט קולי) שגיא בן נון‏, שושיק שני: "אני לא מתגעגעת לאריק", באתר וואלה, 5 ביוני 2014 רן יגיל, שושיק שני ואריק לביא, בחייה ובמותו לא נפרדו, באתר NRG, ‏5 במאי 2012 יעל לביא, באתר עברית עמי פרידמן, הסרט על אריק לביא: דמות מורכבת שנותרה תעלומה, באתר ynet, 23 באוקטובר 2017